فیصل احمد بھٹکلی ندوی

فیصل احمد بھٹکلی ندوی (پیدائش: 25 مئی 1975ء) ایک بھارتی مسلمان عالم دین، محقق، مقالہ نگار، مصنف اور دار العلوم ندوة العلماء، لکھنؤ کے استاذِ تفسیر و حدیث ہیں۔ ان کی تصانیف میں تحریک آزادی میں علماء کا کردار، الآثار البينات في فضائل الآيات، السلطان تيبو الشهيد، البطل المجاهد والحاكم المثالي، کيف نقوم بالدعوة الإسلامية في الهند، الدكتور محمد حميد الله، نظرة خاطفة على حياته ومآثره، الحديث والمحدثون فی الهند، محمد نبي الرحمة ، تفسیر اور اصول تفسیر - ضرورت تعارف اور اہم کتابیں، بچوں کے احکام ومسائل، ولادت سے بلوغ تک اور مجالس حسنہ جیسی کتابیں شامل ہیں۔

 مختصر سوانح 
فیصل احمد بھٹکلی ندوی 25 مئی 1975ء کو بھٹکل، کرناٹک میں پیدا ہوئے۔ ابتدائی تعلیم کے طور پر مدرسہ تحفیظ القرآن، بھٹکل سے حفظِ قرآن مکمل کرنے کے بعد جامعہ اسلامیہ بھٹکل میں داخلہ لیا۔ 1995ء میں عالمیت کی تکمیل کے بعد دار العلوم ندوۃ العلماء، لکھنؤ کا رخ کیا، جہاں تین سالہ قیام کے دوران 1997ء میں سندِ فضیلت حاصل کی۔ بعد ازاں، 2003ء میں لکھنؤ یونیورسٹی سے ایم اے کیا اور اسی جامعہ سے نوائطی علما کی خدمات پر مشتمل اپنے عربی مقالے "أعلام النوائط" کے ذریعے ڈاکٹریٹ کی ڈگری حاصل کی۔<ref name="Ayyubi">

1998ء سے دار العلوم ندوۃ العلماء میں تدریسی خدمات انجام دے رہے ہیں اور اس وقت وہاں بحیثیت استاذِ تفسیر و حدیث خدمات سر انجام دے رہے ہیں۔

 تصانیف 
فیصل احمد بھٹکلی نے محمد عمران خان ندوی کی مشاہیر اہل علم کی محسن کتابیں کو حواشی جدیدہ کے ساتھ نئی ترتیب دی ہے۔ وہ اردو وعربی میں کئی کتابوں کے مصنف ہیں، ان کی فہرست ملاحظہ ہو:
عربی
 <span lang="ar" dir="rtl">الآثار البينات في فضائل الآيات
 السلطان تيبو الشهيد، البطل المجاهد والحاكم المثالي
 كيف نقوم بالدعوة الإسلامية في الهند
 الدكتور محمد حميد الله، نظرة خاطفة على حياته ومآثره
 باقر آگاه النائطي، نبذة عن حياته وأعماله
 الحوار في سيرة النبي المختار صلى الله عليه وسلم
 جزاء الأعمال (اشرف علی تھانوی کی کتاب کی تعریب مع تخريج و تحقيق؛ غیر مطبوعہ)
 الحديث والمحدثون فی الهند
 محمد نبي الرحمة
اردو
 تحریک آزادی میں علماء کا کردار
 سفرنامہ شام، مشاہدات و تاثرات
 تدبر قرآن مین رجم، ایک مطالعہ
 بچوں کے احکام ومسائل، ولادت سے بلوغ تک
 مجالس حسنہ
 مسئلہ فلسطین – عیسائی یہودی اتحاد – حقائق و مضمرات
 رسول الله کے تعدد ازدواج کی حکمتیں
 مغربی ساحلی خطہ کا ایک سفر
 خواتین اور رمضان
 بچوں کے مختصر احکام
 امام شافعی کا علمی مقام 
 فقہی اختلاف کی حقیقت - سلف کا موقف اور ہمارا طرز عمل
 علم بلا استاد اور اس کے خطرات
 چین کا سفر
 ترکی کا سفر
 تفسیر اور اصول تفسیر - ضرورت تعارف اور اہم کتابیں
 اسلاف کا ذوق تلاوت
 مجالس محدث العصر
 خطوط شبلی بنام شروانی

 حوالہ جات 

زمرہ:بھارتی مسلم شخصیات
زمرہ:1975ء کی پیدائشیں
زمرہ:ندوی فضلا
زمرہ:ضلع اتر کنڑ کی شخصیات